Mvɔ̌m ai ényɔ́ yǎ ā nɔ̌ŋ kig ngǎm bəbə̂ bə́ bod, ǎ tə́bə̄ kig á zēn bəsə́m, ǎ tɔbɔ̌ kig ai bod bə́ émgbáŋ, 2a bie hə mvéndé Ǹtondôbə, a bindi dzɔ ai alú ai amǒs ! 3A nə anə́ élé yā ńtság óswé, á yáwúm tə nəman ḿbú; kíé dzíé é nə tə bɔ́bɔlan. é dzam ásə ǎ bɔ lákwí ḿbəŋ. 4Ḿfág bə̄bə̂ bə́ bod təge ai nálā: bə́ nə anə́ bívúlá évūndū yáman tsam. 5Ámǒs étsígi ǹtól, bəbə̄ bə́ bod bâyǐ kid tə́bə, tɔ bəsə́m ámǒs ékōān bə́sósōō. 6Amú Ǹtondôbə a yəm zěn bəsósōō, hədá zěn bəbə̂ bə́ bod yadzáŋ.